Verouk 5r-2020/21

**NAVODILA ZA 18.12.2020**

Lep pozdrav otroci!

Evo, še malo pa bodo počitnice. Upamo, da ste tako vi kot tudi vaši starši zdravi. Še malo pa bodo prazniki in jih boste lahko praznovali skupaj, brez tehnologije, ki je imamo sedaj že vsi vrh glave. Od nas so to zadnja navodila za verouk za letošnje koledarsko leto. Če imate kakšna vprašanja lahko napišete Špeli na gmail borstnar.spela1@gmail.com. 😊

V današnjih nalogah bomo spregovorili o družini, vezeh, ki tkejo družino in o samem božičnem času. Spet bomo malo preskočili naloge v učbeniku in delovnem zvezku in sicer bomo skočili na poglavja 13, 14 in 15. Spet se sliši veliko, vendar bodo le osnovne naloge, da se boste lahko med prazniki posvetili sebi in družini in ne tako delu. Če kakšne naloge ne znate, naj starši Špeli na zgoraj napisani mail napišejo, da vam pošlje namige, da boste lažje prišli do rešitev. Veselo na delo! 😊

 **13. DRUŽINA JE KRAJ LJUBEZNI IN SREČE**

1. **CILJ KATEHEZE**

- Povezovati družino z medsebojno skrbjo in molitvijo

- Spoznavati vzajemno odgovornost v družini

- Posnemati sveto družino

1. **DELO**

- Nariši sliko svoje družine in zraven napiši kaj zanjo prosiš Jezusa

- V učbeniku na strani 54 preberi besedilo o sveti družini. Lahko narišeš tudi vaše jaslice

1. **DOMAČA NALOGA**

- Reši 13. poglavje v delovnezm zvezku

- V liturgičnem zvezku tudi, če ni listkov, vseeno rešuj naloge poleg, saj prinašajo procente. Predlog za reševanje: V tistem času, ko bi morala biti maša v nedeljo, lahko rešiš nalogo za tisti dan in se ti ne bo nabrala snov

**14. ZNAMENJE BOŽJE LJUBEZNI V DRUŽINI**

1. **CILJ KATEHEZE**

- Spoznati sveti zakon

- Spoznati ljubezen Jezusa v družini

1. **DELO**

- Sestavi pesmico ali molitev s katero se Bogu zahvaljuješ za starše

- Ob večerji s starši zmoli večerno molitev Sveti angel

1. **DOMAČA NALOGA**

- Reši 14. poglavje v delovem zvezku

- V liturgičnem zvezku tudi, če ni listkov, vseeno rešuj naloge poleg, saj prinašajo procente. Predlog za reševanje: V tistem času, ko bi morala biti maša v nedeljo, lahko rešiš nalogo za tisti dan in se ti ne bo nabrala snov.

**15. HODIMO ZA JEZUSOM**

1. **CILJ KATEHEZE**

- Sprejeti Jezusovo vabilo, ki nas notranje osvobaja

- Zvesto hoditi za Jezusom

1. **DELO**

- Napiši, kaj želiš biti in kako misliš, da ti bo Jezus pomagal

- Poslušaj pesem Stične Benda »Oče naš« : <https://www.youtube.com/watch?v=3Xv2SLypJco> in ob njej nariši trenutek, ko si vedel, da je Jezus s teboj

1. **DOMAČA NALOGA**

- Reši 15. poglavje v delovem zvezku

- V liturgičnem zvezku tudi, če ni listkov, vseeno rešuj naloge poleg, saj prinašajo procente. Predlog za reševanje: V tistem času, ko bi morala biti maša v nedeljo, lahko rešiš nalogo za tisti dan in se ti ne bo nabrala snov.

Tako, to so vsa navodila. Upamo, da se vam ne zdi preveč. Imate dovolj časa za reševanje nalog, tako da ne skrbite. Vzemite si malo pavze in časa za družino 😊 Vaši kateheti vam želimo, da občutite teploto Jezusa v vaših domovih in predvsem obilo zdravja. V novem letu pa vam želimo veliko uspeha, da dosežete cilje, ki ste si jih zadali in predvsem vam želimo obilo blagoslova na vaši poti!

Lepe praznike! Nejc, Špela, Vid